text: সিদ্ধিরগঞ্জে নির্মানাধীন গেটের ছাদ ধসে ১জন নিহত সিদ্ধিরগঞ্জে নির্মানাধীন গেটের ছাদ ধসে ১জন নিহত – Birjoddha
  বৃহস্পতিবার, ১৬ সেপ্টেম্বর ২০২১, ১০:২৮ অপরাহ্ন
  সিদ্ধিরগঞ্জে নির্মানাধীন গেটের ছাদ ধসে ১জন নিহত
  বীরযোদ্ধা	/ ২৩
  প্রকাশিত : ৯:১৫ পিএম, (শনিবার) ২৪ এপ্রিল ২০২১
  আরিফ হোসেন, সিদ্ধিরগঞ্জ (নারায়ণগঞ্জ) :
  নারায়ণগঞ্জের সিদ্ধিরগঞ্জে শিমরাইলে নির্মাণাধীন ডিএনডি পাম্প হাউজের গেটের ছাদ ধসে আশরাফুল ইসলাম (২৫) নামে এক শ্রমিক নিহত হয়েছেন। এ ঘটনায় আহত হয়েছে আরও ৬ জন শ্রমিক।
  শনিবার দুপুর ১২টার দিকে ওই গেটের উপরাংশে ঢালাই দেওয়ার সময় ধসে পড়ে নির্মাণাধীন ছাদটি।
  আহতরা হলেন- মিরন (২৮), জহির (২০), বাদশা মিয়া (৩৫), এনামুল (২৪), হাবিবুর রহমান হাবিব (২৫) ও আব্দুল মোতালেব (৩০)।
  শ্রমিক নিহতের বিষয়টি নিশ্চিত করে নারায়নগঞ্জ সদর জেনারেল হাসপাতালের আবাসিক মেডিকেল অফিসার (আরএমও) আসাদুজ্জামান জানান, গুরুতর আহত অবস্থায় আশরাফুলকে হাসপাতালে নিয়ে যাওয়ার পর কর্তব্যরত চিকিৎসক তাকে মৃত ঘোষণা করেন।
  এ বিষয়ে আদমজী ইপিজেড ফায়ার সার্ভিসের সিনিয়র স্টেশন অফিসার রুহুল আমিন মোল্লা জানান, একজন শ্রমিককে গুরুতর আহত অবস্থায় আমরা নারায়ণগঞ্জ সদর জেনারেল হাসপাতালে পাঠিয়েছি।
  এদিকে আহত শ্রমিকরা স্থানীয় সুগন্ধা হাসপাতালসহ আশপাশের বিভিন্ন হাসপাতাল ও চিকিৎসা কেন্দ্রে চিকিৎসা নিয়েছেন।
  সুগন্ধা হাসপাতালের ব্যবস্থাপক আব্দুল জলিল জানান, তিনজন শ্রমিক চিকিৎসা নিয়ে বাড়ি ফিরে গেছেন। আব্দুল মোতালেব নামে একজন হাসপাতালে ভর্তি রয়েছেন। এ ব্যাপারে কোনো দায়িত্ব অবহেলা আছে কি না বা কি কারণে এমন দূর্ঘটনা ঘটলো তা খতিয়ে দেখা হবে বলে প্রকল্প সংশ্লিষ্ট এক কর্মকর্তা জানিয়েছে।
  প্রসঙ্গত, সেনাবাহিনীর তত্বাবধানে ডিএনডি উন্নয়ন প্রকল্প বাস্তবায়নে কাজ করছে ওয়েস্টার্ন ইঞ্জিনিয়ারিং।